Diari Oficial de la Generalitat Valenciana


Sumari del DOGV 5750, del 25-04-2008 (2008/4120)

Bases de la convocatòria per a la contractació laboral com a personal fix d'un conductor de tractor reg.
--------------------------------------------------------------------------------------------------------

### Dades del document

Número de DOGV
:   5750

Data del DOGV
:   25-04-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/4120


Data del document
:   03-04-2008

Organisme emissor
:   Ajuntament de Gandia

Tipus de document
:   Convocatòria

Descriptors 

:   * Gandia
    * concurs administratiu
    * personal de conducció
    * administració local

Bases de la convocatòria per a la contractació laboral com a personal fix d'un conductor de tractor reg. [2008/4120]  
De conformitat amb allò que ha acordat la Junta de Govern Local de l'Ajuntament de Gandia, en la sessió celebrada el dia 1 d'abril de 2008, sobre l'aprovació de bases de la convocatòria per a la contractació laboral com a personal fix d'un conductor tractor reg, per Resolució de l'Alcaldia Presidència de 2 d'abril de 2008, s'ha resolt procedir a la convocatòria del procés selectiu per a la provisió d'un lloc de conductor tractor reg. Així mateix, es resol publicar la convocatòria i les referides bases en el Butlletí Oficial de la Província de València i en el Diari Oficial de la Comunitat Valenciana i un extracte de la convocatòria en el Boletín Oficial del Estado.  
El termini de presentació de sol·licituds és de 20 dies naturals a comptar des de l'endemà de la publicació de l'extracte de la present convocatòria en el Boletín Oficial del Estado.  
Bases de la convocatòria per a la contractació laboral, com a personal fix, d'un conductor de tractor de reg  
Primera. Objecte  
L'objecte de la present convocatòria és la provisió, per mitjà de contracte laboral com a personal fix, d'un conductor de tractor de reg, vacant en la plantilla de personal laboral de l'Ajuntament de Gandia, consignada en l'oferta d'ocupació pública de 2005.  
La plaça convocada s'equipara, a l'efecte de la titulació exigida, amb el subgrup C2 de l'article 76 de la Llei 7/2007, Estatut Bàsic de l'Empleat Públic.  
La persona seleccionada percebrà les retribucions que s'assenyalen, en cada moment, d'acord amb la normativa jurídica aplicable.  
Segona. Normativa aplicable  
La realització d'aqueixes proves es regirà pel que preveuen les presents bases; en cas contrari, caldrà ajustar-se al que estableix la Llei 7/1985, de 2 d'abril, Reguladora de les Bases del Règim Local; Reial Decret 781/1986, de 18 d'abril, pel qual s'aprova el Text Refós de les disposicions legals vigents en matèria de règim local; Llei 30/1984, de Mesures per a la Reforma de la Funció Pública, en tot allò no derogat per la Llei 7/2007, de 12 d'abril, de l'Estatut de l'Empleat Públic; Llei 7/2007, de 12 d'abril, de l'Estatut de l'Empleat Públic; Decret Legislatiu de 24 d'octubre de 1995, del Consell de la Generalitat, pel qual s'aprova el Text Refós de la Llei de la Funció Pública Valenciana; Decret 33/1999, de 9 de març, del Consell de la Generalitat, pel qual s'aprova el Reglament de Selecció, Provisió de Llocs de Treball i Carrera Administrativa; Reial Decret 364/1995, de 10 de març, pel qual s'aprova el Reglament General d'Ingrés i de Provisió de Llocs de Treball i Promoció Professional dels Funcionaris Civils de l'administració General de l'Estat, i la resta de normes concordants d'aplicació general.  
Tercera. Sistema de provisió  
La plaça convocada serà proveïda per mitjà del sistema de concurs oposició lliure, justificat per la mateixa operativitat del lloc que exigeix el seu exercici per personal que acredite una experiència ja adquirida i, al mateix temps, contribuir a la consolidació de l'ocupació temporal o interina per una ocupació definitiva, tot això a l'empara de la disposició transitòria quarta de la Llei 7/2007, de 12 d'abril, de l'Estatut de l'Empleat Públic, en virtut de la qual «les administracions públiques podran efectuar convocatòries de consolidació d'ocupació a llocs o places de caràcter estructural corresponents als seus distints cossos escales i categories, que estiguen dotats pressupostàriament i es troben exercits interinament o temporalment abans del dia 1 de gener de 2005».  
Quarta. Requisits  
Per a ser admesos a les proves d'accés caldrà que els aspirants reunisquen els requisits següents:  
a) Ser espanyol o nacional dels estats membres de la Unió Europea o nacional d'aquells estats, als quals, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors, en els termes en què aquesta es troba definida en el Tractat de Constitució de la Unió Europea. També podran participar-hi el cònjuge, els seus descendents i els descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de vint-i-un anys o majors de la dita edat, que visquen al seu càrrec. Aquest últim benefici serà igualment d'aplicació a familiars de nacionals d'altres estats, quan així es preveja en els tractats internacionals celebrats per la Comunitat Europea i ratificats per Espanya.  
De conformitat amb el que preveu l'article 57.4 de la Llei 7/2007, els estrangers amb residència legal a Espanya podran accedir a la plaça convocada.  
b) No patir cap malaltia o defecte físic que impedisca el desenvolupament de les funcions corresponents, i posseir la capacitat funcional per a l'exercici de les tasques.  
c) Tindre complits 16 anys d'edat i no excedir l'edat màxima de jubilació forçosa.  
d) No haver sigut separat, per mitjà d'expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a exercir funcions semblants a les que exercien en el cas del personal laboral, on haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent, ni haver sigut sotmés a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
e) Estar en possessió de la titulació següent: Graduat Escolar o equivalent.  
f) Estar en possessió dels permisos de conducció B, C (C1 i C), E (B, C1 i C) i BTP.  
Estos requisits hauran de posseir-se, com a data límit, l'últim dia del termini de presentació d'instàncies, i mantindre's en el moment de la contractació, si és el cas.   
Cinquena. Instàncies  
Les persones que desitgen participar en les proves selectives hauran de sol·licitar-ho per mitjà d'instància, que es dirigirà a la Presidència de la corporació i es presentarà en el Registre General, durant el termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.  
Les instàncies podran presentar-se, igualment, en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. El model d'instància per a prendre part en les proves serà facilitat gratuïtament per l'Ajuntament (Oficina d'Informació i en la web www.gandia.org).  
Els drets d'examen seran satisfets pels aspirants abans de presentar la instància, els quals suposen la quantitat de 20 euros, i hauran d'adjuntar a la instància el resguard acreditatiu de l'ingrés en el compte 8951-0252-24-9069181745 de la Caixa d'Estalvis i Pensions de Barcelona, La Caixa, OP de Gandia, a nom de l'Ajuntament de Gandia. Si el pagament s'efectua per mitjà de gir postal o telegràfic, es consignarà, en la instància, el número de gir.  
Per a ser admés i prendre part en les proves selectives, a més de les circumstàncies personals, els sol·licitants hauran de manifestar, en les instàncies, que reuneixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies, i que es comprometen a prestar el preceptiu jurament o promesa. Aquestes condicions s'hauran de mantindre al llarg de tot el procés selectiu, durant el qual els aspirants podran ser requerits en qualsevol moment, per a efectuar les comprovacions oportunes.  
Els mèrits a valorar en la fase de concurs es presentaran en la forma prevista en l'article 11 del Reglament de Selecció, aprovat pel Decret 33/1999, de 9 de març, del Govern Valencià.  
Sisena. Admissió d'aspirants  
Expirat el termini d'admissió d'instàncies, per una resolució de l'Alcaldia, s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província i al tauler d'edictes de la casa consistorial; contra aquesta resolució, es podrà presentar una reclamació, en el termini de deu dies hàbils. Les reclamacions, si n'hi haguera, seran acceptades o rebutjades en la resolució que aprove les llistes definitives, que es faran públiques, així mateix, en la forma indicada.  
En el supòsit que no s'hi presentara cap reclamació, les llistes provisionals esdevindran automàticament definitives i es farà constar en la resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat. En tot cas, amb l'objecte d'evitar errors i, en el supòsit que se'n produïren, possibilitar l'esmena durant el termini i en la forma escaient, els aspirants comprovaran, fefaentment, no solament que no figuren en la relació d'exclosos, sinó, a més, que els seus noms consten en la d'admesos.  
Si, en qualsevol moment del procés selectiu, arribara a coneixement del tribunal que algun dels aspirants no posseeix la totalitat dels requisits exigits en aquestes bases, amb audiència prèvia a l'interessat, es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.  
Setena. Tribunals  
El tribunal qualificador que jutjarà el procés selectiu estarà constituït en la forma que determina l'article 60 de la Llei 7/2007, de 12 d'abril, de l'Estatut Bàsic de l'Empleat Públic, i quedarà format pels titulars que, a continuació, s'indiquen i els seus suplents corresponents:  
President: el cap del Servei de Medi Ambient. En cas de suplència, podrà ser un tècnic del mateix grup, funcionari o laboral, de l'Ajuntament de Gandia.  
Secretari: el de la corporació. En cas de suplència, podrà ser un tècnic del mateix grup, funcionari de l'Ajuntament de Gandia.  
Vocals: cinc tècnics, funcionaris o laborals, de l'administració pública, amb la mateixa titulació o superior especialització a l'exigida per a la plaça convocada, un d'ells a proposta de l'administració de la Generalitat.  
La designació dels membres del tribunal, que inclourà la dels suplents respectius, s'efectuarà per resolució de l'Alcaldia i es farà pública en el Butlletí Oficial de la Província, així com al tauler d'anuncis de la corporació.  
El tribunal podrà disposar la incorporació als seus treballs, per a alguna o algunes proves, d'assessors o especialistes, que es limitaran a l'exercici de la seua especialitat tècnica, sobre la base especial de la qual col·laboraran amb el tribunal.  
El tribunal no podrà constituir-se ni actuar sense l'assistència, almenys, de la meitat més un dels components, titulars o suplents, indistintament.  
La pertinença a l'òrgan de selecció serà sempre a títol individual i no podrà exercir-se en representació o per compte de cap altra persona.  
Hauran d'abstindre's de formar part dels òrgans de selecció de personal:  
- Els que, en els cinc anys anteriors a la publicació de la convocatòria hagueren realitzat tasques de preparació d'aspirants a proves selectives d'accés a l'administració pública;  
- Els que es troben incursos en algun dels supòsits a què es refereix l'article 28.2 de la Llei 30/1992.  
Així mateix, els aspirants podran recusar els membres del tribunal en la forma que preveu l'article 21 de l'esmentada llei.  
A l'efecte del que disposa l'annex IV del Reial Decret 462/2002, de 24 de maig, el tribunal que actua en aquesta prova selectiva tindrà la categoria tercera, tant en el que es refereix a l'assistència dels membres del tribunal com dels seus assessors i col·laboradors.  
Huitena. Calendari de les proves  
La data, l'hora i el lloc del començament de les proves selectives s'anunciarà en el Butlletí Oficial de la Província de València i al tauler d'anuncis de l'Ajuntament de Gandia.  
Una vegada començades les proves selectives, no serà obligatòria la publicació dels anuncis successius de la resta d'exercicis i incidències en el Butlletí Oficial de la Província. Aquests anuncis hauran de fer-se públics pel tribunal, al local on s'hagen realitzat les proves anteriors i al tauler d'anuncis de l'Ajuntament, amb una antelació de dotze hores, si es tracta del mateix exercici, o de quaranta-huit hores, si es tracta d'un nou.  
L'ordre d'actuació dels aspirants en aquells exercicis que no puguen realitzar-se conjuntament serà el determinat prèviament pel tribunal, per mitjà de sorteig.  
Els aspirants seran convocats en crida única, excepte casos de força major degudament justificats i considerats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
El tribunal podrà requerir, en qualsevol moment, que cada un dels aspirants acredite la seua identitat; a aquest efecte hauran d'anar proveïts del document nacional d'identitat, o passaport.  
Entre la terminació d'un exercici i el començament del següent haurà de transcórrer un termini mínim de setanta-dues hores i màxim de quaranta-cinc dies naturals.  
Novena. Desenvolupament de les proves selectives  
Fase d'oposició:  
L'oposició constarà dels exercicis següents, que seran tots obligatoris.  
Primer exercici: obligatori i eliminatori. De coneixement del temari  
Consistirà en la realització d'una prova de coneixement, referida als continguts del programa temari que figura en l'annex, a través d'un qüestionari preparat prèviament pel tribunal de 30 preguntes, quadriopcionals, amb una sola resposta correcta i amb una duració màxima de 30 minuts.  
Segon exercici: obligatori  
Consistirà a mantindre una conversa amb el tribunal, o els seus assessors, per avaluar la comprensió i l'expressió oral del valencià.  
Tercer exercici: obligatori i eliminatori. De caràcter pràctic  
Consistirà en l'execució d'un treball vinculat amb les funcions pròpies de la plaça que s'ha de proveir, que serà determinat pel tribunal i que en fixarà la duració màxima.  
Qualificació i valoració de la fase d'oposició:  
El primer exercici es qualificarà de 0 a 10 punts: serà necessari obtindre un mínim de cinc punts, per superar-lo. A l'efecte de penalització de respostes errònies, per a l'obtenció de la qualificació, s'aplicarà la qualificació següent:   
Encerts - (errors/3)  
---------------------------- x 10 = qualificació  
Nombre de preguntes  
El segon exercici serà qualificat de 0 a 2 punts. En aquest exercici es valorarà el nivell del coneixement del valencià que posseïsca l'aspirant. La no-superació d'aquest exercici no impedirà la participació en la llista per a la determinació de la relació d'aprovats.  
El tercer exercici serà qualificat de 0 a 10 punts: serà necessari obtindre un mínim de 5 punts per superar-lo. En aquest exercici es valorarà la correcció i perícia en l'execució del treball.  
El tribunal determinarà la qualificació de cada exercici per la suma de les qualificacions dels membres assistents d'aquest, dividit pel seu nombre. No obstant això, per a declarar que els aspirants han superat, o no, els exercicis eliminatoris, el tribunal actuarà de conformitat amb el que preveu l'article 26.4 de la Llei 30/1992, de 26 de novembre.  
Acabades les qualificacions de cada exercici, en el mateix dia en què s'adopten els acords corresponents, seran exposades al tauler d'anuncis i als altres llocs que assenyalen les lleis.  
La relació d'aspirants que han superat la fase d'oposició es formarà amb els que, havent realitzat tots els exercicis obligatoris, hagen superat els que tingueren caràcter eliminatori, sumant per a cada un d'ells les puntuacions obtingudes en tots els exercicis.  
Fase de concurs:  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, citant-los perquè, en el termini de 10 dies hàbils, presenten la documentació acreditativa dels mèrits previstos en les presents bases.  
Els mèrits al·legats es valoraran d'acord amb el barem següent:   
1. Temps de serveis prestats en les administracions públiques. Fins a un màxim de 3,50 punts.  
Per cada mes complet de serveis prestats, inclosos els computats en l'apartat següent, justificant el caràcter laboral o funcionarial de la relació: 0,030 punts.  
2. Experiència en el lloc de treball objecte de la convocatòria. Fins a un màxim de 3,50 punts.  
Per cada mes complet de serveis prestats, justificant el caràcter laboral o funcionarial de la relació, en el lloc de conductor de tractor de reg: 0,06 punts.  
3. Coneixement del valencià. 0,50 punts, sempre que s'acredite estar en possessió del certificat de coneixements orals, o de nivells superiors, expedit per la Junta Qualificadora de Coneixements del Valencià.  
4. Cursos de formació. Per la realització de cursos de formació professional ocupacional, organitzats per entitats públiques o privades de reconegut prestigi a judici del tribunal, i justificades per mitjà de certificat de l'organisme que les haja impartides, fins a un màxim de 2,50 punts, a raó de 0,008 punt per hora de duració.  
Deu. Presentació de documents i contractació  
L'aspirant proposat presentarà, al Servei de Recursos Humans de l'Ajuntament, durant el termini de vint dies naturals, comptats a partir de la publicació de la llista d'aprovats, els documents que acrediten que reuneix les condicions per a prendre part en el concurs oposició, i que són:  
1. Certificat de naixement, expedit pel registre civil corresponent o fotocòpia del document nacional d'identitat, o passaport, que es presentarà amb l'original per a la seua compulsa.  
2. Còpia autentificada o fotocòpia, que haurà d'acompanyar-se de l'original per a la seua compulsa, del títol exigit i del permís de conducció requerit.  
3. Certificat del Registre Central de Penats i Rebels, referit a la data de terminació de les proves selectives.  
4. Declaració jurada de no trobar-se incurs en cap causa d'incapacitat.  
5. Declaració dels serveis mèdics municipals acreditativa de no patir cap malaltia o defecte físic que impossibilite el normal exercici de la funció.  
6. Declaració jurada de no haver sigut separat, per mitjà d'expedient disciplinari, del servei de qualsevol de les administracions públiques, ni trobar-se inhabilitat per a l'exercici de funcions públiques o funcions semblants, en el cas del personal laboral.  
7. Declaració de l'interessat de no exercir cap lloc o activitat en el sector públic, delimitat per l'article primer de la Llei 53/1984, on s'indique, així mateix, que no realitza activitat privada incompatible o subjecta a reconeixement de compatibilitat, fent referència, igualment, a si percep pensió de jubilació, retir o orfandat, per drets passius o per qualsevol règim de Seguretat Social públic i obligatori.  
Davant la impossibilitat, degudament justificada, de presentar els documents expressats, podrà acreditar-se que es reuneixen les condicions exigides en la convocatòria, per mitjà de qualsevol mitjà de prova admissible en dret.  
Els que dins del termini fixat, i excepte els casos de força major, degudament acreditats, no presentaren la documentació, o de l'examen d'aquesta es deduïra que no tenen tots o d'alguns dels requisits assenyalats, no podran ser contractats, i quedaran anul·lades totes les seues actuacions, sense perjudici de la responsabilitat en què hagueren incorregut per falsedat.  
El proposat haurà de subscriure contracte laboral en el termini de vint dies, comptats a partir de l'endemà del dia en què haja finalitzat el termini de presentació de documents acreditatius de reunir les condicions per a prendre part en les proves selectives. Els que no subscriguen el contracte laboral durant el termini assenyalat, sense causa justificada, s'entendrà que renuncien al seu dret sobre la plaça.  
S'establirà un període de prova de 2 mesos.  
Abans de finalitzar el dit període, serà feta una valoració exhaustiva de l'aptitud de l'aspirant per una comissió composta pel regidor delegat de Recursos Humans, el cap del Servei de Recursos Humans, el regidor delegat de l'àrea i el cap del servei respectiu. En el cas que no siga considerat apte, l'Alcaldia dictarà una resolució motivada on es posarà de manifest que l'aspirant no ha superat el període de prova i que, per tant, no pertoca que continue com a personal laboral fix de l'Ajuntament de Gandia. En aquest últim cas, serà preceptiu l'informe previ favorable al cessament del tribunal, el qual es constituirà amb aquest efecte i que podrà practicar les proves que considere necessàries per a poder fonamentar suficientment el seu informe.  
Onze. Incidències  
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en aquestes bases.  
Dotze. Recursos  
Contra la present convocatòria, les seues bases i tots els actes administratius que siguen dictats per a desplegar-la i que posen fi a la via administrativa, es podrà interposar el recurs potestatiu de reposició, en el termini d'un mes des de la publicació de la present convocatòria en el Butlletí Oficial de la Província i en el Diari Oficial de la Comunitat Valenciana, sense perjudici de la seua impugnació directa davant la jurisdicció contenciosa administrativa, en el termini de dos mesos, comptats a partir de l'endemà de la referida publicació, de conformitat amb la Llei 30/1992, de 26 de novembre, en la redacció de la Llei 4/1999, de 13 de gener.  
Contra els actes del tribunal qualificador, de conformitat amb el que preveu l'article 114 de la Llei 30/1992, de 26 de novembre, en la redacció de la Llei 4/1999, de 13 de gener, es podrà interposar el recurs d'alçada. El dit recurs s'interposarà davant del dit tribunal o davant de l'Alcaldia Presidència, en el termini d'un mes, si l'acte fóra exprés, i de tres mesos, si no ho fóra.  
En allò no previst expressament en aquestes bases, caldrà ajustar-se al que disposa la base segona, respecte a la legislació supletòria aplicable.  
ANNEX  
Temari  
Tema 1. La Constitució espanyola de 1978. Estructura i principis generals.  
Tema 2. L'Estatut d'Autonomia de la Comunitat Valenciana. La Generalitat Valenciana i els seus òrgans de govern.  
Tema 3. La província i el municipi. Organització i competències. Organització i funcionament de l'Ajuntament de Gandia.  
Tema 4. Drets i deures dels empleats públics locals.   
Tema 5. El municipi de Gandia. Nuclis de població. El terme municipal.  
Tema 6. Vies de comunicació, camins, carrers, carreteres del municipi de Gandia.  
Tema 7. Conducció de vehicles oficials. Especials característiques.   
Tema 8. Factors que afecten la seguretat viària. Factors meteorològics i ambientals. Incidència del comportament d'altres conductors. Seguretat en la conducció nocturna   
Tema 9. Aptituds físiques necessàries en el conductor. Elements que incideixen negativament. L'alcohol i la conducció. Necessitat de descans del conductor.  
Tema 10. La via. Via urbana, autopista, autovia, camins rurals. Limitacions de velocitat en cada una.  
Tema 11. Utilització de la via. Diferents zones de la via i la seua senyalització.  
Tema 12. Velocitat. Limitacions. Distància de seguretat entre vehicles.  
Tema 13. Avançaments. Avançaments perillosos. Avançaments aconsellables i desaconsellables.  
Tema 14. Accidents. Comportament que s'ha de seguir en cas d'accident.   
Tema 15. Senyalització: tipus i característiques. Significat de cada senyal.  
Tema 16. Enllumenat, obligacions d'ús.  
Tema 17. Càrrega de vehicles, límits i senyalització.  
Tema 18. Mecànica: conceptes generals.  
Tema 19. Manteniment periòdic dels vehicles.  
Tema 20. Documentació i assegurances de vehicles, obligació de portar-les.  
El que es publica als efectes oportuns.  
Gandia, 3 d'abril de 2008.- El secretari general: Lorenzo Pérez Sarrión.